Mark Margolis

Mark Margolis (1939–2023) var en amerikansk skuespiller. Han spilte Alberto «The Shadow» i Scarface (1983) og Antonio Nappa i Oz, og hans rolleprestasjon som Hector Salamanca i Breaking Bad (2009–2011) ble nominert til en Emmy-pris i 2012. Han gjentok rollen som Hector Salamanca i spin-off-serien Better Call Saul (2016–2022).

Liv og virke

Bakgrunn og utdanning 
Mark Margolis var sønn av Fanya (født Fried) og Isidore Margolis. Han er fra en jødisk familie.

Han gikk på Temple University en kort stund før han flyttet til New York, hvor han studerte drama med Stella Adler fra Actors Studio. Senere fikk han også opplæring fra Lee Strasberg og Barbara Loden.

Karriere 
Margolis begynte med skuespill i tenårsalderen.

Han er kjent for sine biroller i Scarface (1983), Ace Ventura og jakten på den forsvunne delfinen (1994), og filmene til Darren Aronofsky: Pi (1998), Requiem for a Dream (2000), The Fountain (2006), The Wrestler (2008), Black Swan (2010) og Noah (2014).

I 1991 spilte han Helmut Dieter i såpeoperaen Santa Barbara. Han spilte roller i en rekke andre TV-programmer, inkludert The Equalizer, Tidsmaskinen, Oz, Lov og orden, Crossing Jordan, Californication, Breaking Bad og Better Call Saul. I januar 2015 spilte han Felix Faust i Constantine-episoden «Quid Pro Quo». For rollen i Breaking Bad mottok Margolis en nominasjon til en Primetime Emmy Award for gjesteskuespiller i en dramaserie.

I serien Californication hadde Margolis et kort innhopp som Hank Moodys far. Hans helt sentrale, om ikke ekstremt eksponerte, tolkning av Hector Salamanca i serien Breaking Bad fikk stor betydning for serien; blant annet fikk rollekarakteren Jane Margolis sitt etternavn etter skuespilleren. 

Margolis var også teaterskuespiller. I Berkeley Repertory Theatres 2014-sesong spilte han Gus i Tony Kushners The Intelligent Homosexual's Guide to Capitalism and Socialism with a Key to the Scriptures.

Privatliv og død 
Mark Margolis var fra juni 1962 til sin død gift med Jacqueline Petcove. I 1966 fikk de sitt eneste barn, sønnen Morgan H. Margolis, som likesom faren skulle ble skuespiller.

Mark Margolis døde den 3. august 2023 på Mount Sinai Hospital i New York etter en kort sykdomsperiode i en alder av 83 år.

Filmografi

Film

Fjernsyn

Musikkvideoer

Videospill

Priser og nominasjoner

Referanser

Eksterne lenker 
 

Emmy-nominerte skuespillere
Skuespillere fra USA
Stemmeskuespillere fra USA
Skuespillere innen videospill
Personer fra Philadelphia